आज का इतिहास: 1911 में आज ही के दिन हुआ था दिल्ली को भारत की राजधानी बनाने का ऐलान  
आज ही के दिन दिल्ली को भारत की राजधानी बनाने की घोषणा हुई थी.
आज ही के दिन विल्सन जोन्स अमेच्यर बिलियर्ड्स में विश्व चैंपियन बने थे.
आज ही के दिन ब्रिटेन से आजादी के एक वर्ष बाद केन्या एक गणराज्य बना.
देश की राजधानी दिल्ली के अस्तित्व से 12 दिसंबर के दिन का एक अलग ही नाता है. दरअसल, 1911 में आज ही के दिन कलकत्ता के स्थान पर दिल्ली को देश की राजधानी बनाने का फैसला किया गया था. ब्रिटेन के राजा रानी उस समय भारत के दौरे पर आए हुए थे और उन्होंने दिल्ली के बाहरी इलाके में आयोजित दिल्ली दरबार में यह ऐलान किया था कि भारत की राजधानी कलकत्ता की बजाय अब दिल्ली होगी.